150. löggjafarþing 2019–2020.

Þingskjal 476 — 380. mál.

Fyrirspurn

til ferðamála-, iðnaðar- og nýsköpunarráðherra um frumkvöðla og hugvitsfólk.

Frá Ásmundi Friðrikssyni.

1.	Hefur ráðherra kynnt sér niðurstöður úr viðamikilli könnun sem gerð var af Umbóta
stofnuninni í Stokkhólmi um að einungis 20% hugmynda frumkvöðla og hugvitsfólks komi frá háskólaumhverfinu, 47% frá einstaklingum á vegum fyrirtækja og 33% frá óháðum einstaklingum? Telur ráðherra að svipuð staða sé hér á landi?

2.	Hvernig skiptist opinber stuðningur við þessa hópa hér? Hvernig er t.d. háttað styrk
veitingu ríkisins vegna nýsköpunar frjálsra félagasamtaka í ljósi þess að ráðuneytið hefur nú hafnað öllum fjárstuðningi við Samtök frumkvöðla og hugvitsmanna (SFH) og Félag kvenna í nýsköpun (KVENN)?

3.	Hver er afstaða ráðherra til Svartrar skýrslu um nýsköpun" sem SFH og KVENN gáfu út í apríl 2019?

4.	Hafa konur á meðal frumkvöðla og hugvitsfólks notið sérstaks stuðnings og hvernig hefur sá stuðningur skipst á milli hópa?

5.	Til hvaða félaga og félagasamtaka frumkvöðla og hugvitsfólks er og verður leitað til vegna þátttöku í

a.	stýrihópi um mótun nýsköpunarstefnu,

b.	Vísinda- og tækniráði,

c.	ráðgjafarnefnd Nýsköpunarmiðstöðvar Íslands,

d.	stjórn eða fagráði Tækniþróunarsjóðs,

e.	fyrirhuguðu nýsköpunar- og frumkvöðlaráð,

f.	stofnsetningu fyrirhugaðs safns nýsköpunar og tækniþróunar,

g.	undirbúningi þeirra breytinga á Vísinda- og tækniráði, Nýsköpunarmiðstöð Íslands og sjóðakerfi nýsköpunar sem boðaðar eru í nýsköpunarstefnu fyrir Ísland?

6.	Er fyrirhugað að gera þjónustusamninga við frjáls félagasamtök á sviði nýsköpunar um samfélagsverkefni verði eftir því leitað?

Skriflegt svar óskast.